smcproject/ml-wiki-sentences huggingface dataset:
12°56′38″N 77°39′59″E ﻿ / ﻿ 12.9438041°N 77.6663607°E ﻿ / 12.9438041; 77.6663607 ഇംഗ്ലീഷ് വിലാസം https://ml.wikipedia.org/wiki/National_Aerospace_Laboratories
സി. എസ്. ഐ. ആറിന്റെ ഘടകമായ, എൻ. എ. എൽ , “നാൽ” എന്നീ ചുരുക്കപ്പരുകളിലറിയപ്പെടുന്ന നാഷണൽ എയ്റോസ്പേസ് ലാബറട്ടറീസ് ബാംഗളൂരിലാണുളളത്.
വ്യോമയാനങ്ങളേയും (aircrafts) വ്യോമയാത്രകളേയും( air travel) സംബന്ധിച്ചുളള ശാസ്ത്രസാങ്കേതിക പഠനങ്ങളും ഗവേഷണങ്ങളും  ഇവിടെ നടക്കുന്നു.
1959-ൽ ദൽഹിയിൽ നാഷണൽ ഏറോനോട്ടിക്സ് ലാബറട്ടറി എന്ന പേരിൽ  രൂപീകരിക്കപ്പെട്ട ഈ സ്ഥാപനം പിന്നീട് (1960)   ബാംഗളൂരിലേക്ക് മാറ്റി.
ഇന്ത്യയുടെ ബഹിരാകാശസംബന്ധിയായ പദ്ധതികളിൽ  ബഹുമുഖമേഖലകളിൽ മുഖ്യ പങ്കു വഹിക്കുന്നതിനാൽ 1993-ൽ “ നാഷണൽ എയ്റോസ്പേസ് ലാബറട്ടറീസ് ” എന്ന് പേരു പുതുക്കപ്പെട്ടു.
ഏകദേശം 1300 പേരാണിവിടെ പ്രവർത്തനങ്ങളിൽ ഏർപ്പെട്ടിരിക്കുന്നത്.
ആകാശ,ബഹിരാകാശസംബന്ധിയായ പഠനങ്ങൾക്കും ഗവേഷണങ്ങൾക്കും വേണ്ട എല്ലാ അത്യാധുനിക സാങ്കേതിക സൗകര്യങ്ങളും ഇവിടെ ലഭ്യമാണ്.
മുഖ്യ ഗവേഷണ മേഖലകളിൽ ചിലവ കംപ്യൂട്ടേഷണൽ ഫ്ലൂയിഡ് ഡയനാമിക്സ് എക്സപെരിമെൻറൽ  ഏറോഡയനാമിക്സ് നാഷണൽ ട്രൈസോണിക്  ഏറോഡയനാമിക് ഫെസിലിറ്റി ഫ്ലൈറ്റ് മെക്കാനിക്സ് അൻറ്  കണ്ട്രോൾ പ്രൊപ്പൽഷൻ കംമ്പോസിറ്റ്സ് സ്ട്രക്ച്ചറൽ ഡിസൈൻ അനാലിസിസ് അൻറ് ടെസ്റ്റിംഗ് സ്ട്രക്ച്ചറൽ ഡയനാമിക്സ് അൻറ് ഇൻറഗ്രിറ്റി y സർഫസ് മോഡിഫിക്കേഷൻ ഏറോസ്പേസ് മെറ്റീരിയൽസ് ഏറോസ്പേസ് ഇലക്ട്രോണിക്സ് അൻറ് സിസ്റ്റംസ് സിവിൽ ഏവിയേഷൻ പാരലൽ പ്രൊസസ്സിംഗ് കംപ്യൂട്ടേഴ്സ് മെറ്റെറോളജിക്കൽ മോഡലിംഗ് വിൻഡ് എനർജി മാനുഫാക്ച്ചറിംഗ് ടെക്നോളജി ഇൻഫോർമേഷൻ സിസ്റ്റംസ് പ്രധാന നേട്ടങ്ങൾ ഹംസ് -  ഭാരം കുറഞ്ഞ പരിശീലന വ്യോമയാനം (കംമ്പോസിറ്റ് പദാർത്ഥങ്ങളാൽ നിർമ്മിക്കപ്പെട്ടത്) സരസ് -  ഭാരം കുറഞ്ഞ  14 പേർക്കിരിക്കാവുന്ന വിവിധോദ്ദേശ വ്യോമയാനം എ എം എസ് - 5 പേർക്കിരിക്കാവുന്ന വ്യോമയാനം പഠന പരിശീലന സൗകര്യങ്ങൾ
വിദ്യാർത്ഥികൾക്കും ബിരുദുധാരികൾക്കുമായി വേതനത്തോടുകൂടിയുളള ഹ്രസ്വ ദീർഘ കാല കോഴ്സുകൾ നടത്തുന്നു.
പി.എച്ച്.ഡി, ചെയ്യാനുളള സൗകര്യങ്ങളും ലഭ്യമാണ്.
അവലംബം പുറം കണ്ണികൾ http://www.icast.org.in/ http://www.nal.res.in/ncad/ http://aeroinfo.org.in/ Archived 2012-01-08 at the Wayback Machine .
http://www.nal.res.in/pages/archives.htm http://www.nal.res.in/pages/infrastructure.htm
നാഷണൽ ക്യാപിറ്റൽ റീജിയൻ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/National_Capital_Region_Institute_of_Medical_Sciences
നാഷണൽ ക്യാപിറ്റൽ റീജിയൻ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, മീററ്റ് അല്ലെങ്കിൽ എൻസിആർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് , ഉത്തർപ്രദേശിലെ മീററ്റ് ജില്ലയിൽ ഹാപൂർ - മീററ്റ് റോഡിൽ സ്ഥിതി ചെയ്യുന്ന കെഎസ്ഡി ചാരിറ്റബിൾ ട്രസ്റ്റ് നടത്തുന്ന ഒരു സ്വകാര്യ മെഡിക്കൽ കോളേജാണ്.
2018-ൽ മെഡിക്കൽ കൗൺസിൽ ഓഫ് ഇന്ത്യ എംബിബിഎസ് കോഴ്സ് തുടങ്ങാൻ അനുമതി നൽകിയതോടെയാണ് ഇത് ആരംഭിച്ചത്.
ഇത് സിഎച്ച് ചരൺ സിംഗ് യൂണിവേഴ്സിറ്റി, മീററ്റുമായി ബന്ധപ്പെട്ടിരിക്കുന്നു.
നാഷണൽ ക്യാപിറ്റൽ റീജിയൻ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, മീററ്റിലെ മീററ്റ്-ഹാപൂർ റോഡിൽ നാഷണൽ ഹൈവേ (NH) 235 ലാണ് സ്ഥിതി ചെയ്യുന്നത്.
സംസ്ഥാന തലസ്ഥാനമായ ലഖ്‌നൗവിൽ നിന്ന് 444 കിലോമീറ്ററും ദേശീയ തലസ്ഥാനമായ ഡൽഹിയിൽ നിന്ന് ഏകദേശം 70 കിലോമീറ്ററും മീററ്റ് സിറ്റിയിൽ നിന്ന് 21 കിലോമീറ്ററും അകലെയാണ് ഇത്.
റോഡ് മാർഗവും റെയിൽ മാർഗവും ഇത് മറ്റ് പ്രദേശങ്ങളുമായി നന്നായി ബന്ധിപ്പിച്ചിരിക്കുന്നു.
എംബിബിഎസ് കോഴ്‌സുകളിൽ 150 വിദ്യാർത്ഥികളുടെ വിദ്യാഭ്യാസവും പരിശീലനവും ഈ മെഡിക്കൽ കോളേജ് ഏറ്റെടുക്കുന്നു.
കമ്മ്യൂണിറ്റി മെഡിസിൻ, പത്തോളജി എന്നിവയിൽ പിജി കോഴ്സും ഇവിടെ നടത്തുന്നു.
നാഷണൽ എലിജിബിലിറ്റി ടെസ്റ്റ് ഇംഗ്ലീഷ് വിലാസം https://ml.wikipedia.org/wiki/National_Eligibility_Test
ഇന്ത്യയിൽ പി.എച്ച്.ഡി. ഗവേഷണത്തിന് പ്രവേശനം ലഭിക്കുന്നതിനും സർവ്വകലാശാലാതലത്തിൽ അധ്യാപകമേഖലയിൽ ജോലിയിൽ പ്രവേശിക്കുന്നതിനും വേണ്ടി ബിരുദാനന്തര ബിരുദ വിദ്യാർത്ഥികൾ വിജയിച്ചിരിക്കേണ്ട ദേശീയ നിലവാരത്തിലുള്ള യോഗ്യതാപരീക്ഷയാണ് "ദേശീയ യോഗ്യതാ പരീക്ഷ" അഥവാ നാഷണൽ എലിജിബിലിറ്റി ടെസ്റ്റ് (NET) .
ഹ്യുമാനിറ്റീസ്, ആർട്സ് വിഷയങ്ങളിലെ വിദ്യാർത്ഥികൾക്കായി യൂണിവേഴ്സിറ്റി ഗ്രാന്റ്സ് കമ്മീഷനാണ് (UGC) യു.ജി.സി.-നെറ്റ് എന്ന പേരിൽ ഈ പരീക്ഷ നടത്തുന്നത്.
എന്നാൽ സയൻസ്, എഞ്ചിനീയറിംഗ് വിദ്യാർത്ഥികൾക്കായി കൗൺസിൽ ഓഫ് സയന്റിഫിക് ആന്റ് ഇന്റസ്ട്രിയൽ റിസർച്ചും (CSIR) യൂണിവേഴ്സിറ്റി ഗ്രാന്റ്സ് കമ്മീഷനും ചേർന്ന് സി.എസ്.ഐ.ആർ-യു.
ജി.സി-നെറ്റ് എന്ന പേരിലാണ് പരീക്ഷ നടത്തുന്നത്.
സിബിഎസ്ഇ നടത്തുന്ന 2017 ലെ നാഷനൽ എലിജിബിലിറ്റി കം എൻട്രൻസ് പരീക്ഷാഹാളിൽ പ്രവേശിക്കുമ്പോൾ ഹാഫ് സ്ലീവ് വരെയുള്ള വസ്ത്രങ്ങളേ ധരിക്കാൻ പാടുള്ളുവെന്നു സിബിഎസ്ഇയുടെ നിർദ്ദേശമുണ്ടായിരുന്നു.
2017 നാഷണൽ എലിജിബിലിറ്റി ടെസ്റ്റ് പരീക്ഷാഫലം ജൂൺ 23 നു പ്രഖ്യാപിച്ചിരുന്നു.
അവലംബം പുറത്തേക്കുള്ള കണ്ണികൾ UGC NET Homepage UGC NET portal CSIR conducts NET for science stream http://www.ias.ac.in/currsci/aug252009/490.pdf UGC NET Applications Go Online UGC NET Eligibility UGC_National_Eligibility_Test_for_Lectureship_and_JRF A Manual for CSIR-UGC National Archived 2012-10-22 at the Wayback Machine .
നാഷണൽ ഓപ്പറ ഓഫ് ഉക്രൈൻ ഇംഗ്ലീഷ് വിലാസം https://ml.wikipedia.org/wiki/National_Opera_of_Ukraine The Taras Shevchenko Ukrainian National Opera House in Kyiv.
1867-ലെ വേനൽക്കാലത്ത് ഒഡെസ ഓപ്പറയും ലിവീവ് ഓപ്പറയ്ക്കു ശേഷം ഉക്രെയ്നിലെ ഏറ്റവും പഴക്കമുള്ള മൂന്നാമത്തെ ഓപ്പറ ഗ്രൂപ്പ് ആയ കീവ് ഓപ്പറ ഔപചാരികമായി രൂപംകൊണ്ടു.
കീവ് ഓപ്പറ കമ്പനിക്ക് ഉക്രെയ്നിലെ നാഷണൽ ഓപ്പറ ഹൗസ് എന്ന് കീവിലെ ടാരാസ് ഷെവ്ചെങ്കോ പേര് നൽകിയിരിക്കുന്നു.
ചരിത്രം ആദ്യ ചരിത്രം: 1867 - ഇരുപതാം നൂറ്റാണ്ട്
1867 ലെ വേനൽക്കാലത്ത് ഫെർഡിനാന്റ് ബേർഗർ ആണ് ഇത് സ്ഥാപിച്ചത്.
(? - 1875) പല പ്രതിഭാശാലികളായ ഗായകരേയും സംഗീതജ്ഞരേയും കണ്ടക്ടർമാരെയും ക്ഷണിക്കുന്നതിൽ ബേർഗർ വിജയിച്ചു.
സിറ്റി തിയേറ്റർ ഉപയോഗിക്കാൻ സിറ്റി കൗൺസിൽ (ഡുമ) പുതുതായി സൃഷ്ടിച്ച ട്യൂപ്പിന് വേണ്ടി നൽകാമെന്ന് വാഗ്ദാനം ചെയ്തിരുന്നു.
(1856 ൽ നിർമ്മാണം, വാസ്തുശില്പം I. ഷ്രോം).
ഔദ്യോഗികമായി, നാടകവേദിക്ക് സിറ്റി തിയേറ്റർ എന്ന് നാമകരണം ചെയ്യപ്പെട്ടിരുന്നുവെങ്കിലും സാധാരണയായി അത് റഷ്യൻ ഓപ്പറയായി വിശേഷിപ്പിക്കപ്പെട്ടു.
1867 നവംബർ 8 ന് ആദ്യ പ്രകടന ദിവസം (October 27 old style) നഗരത്തിന് ഒരു അവധി ദിവസമായിരുന്നു.
അവലംബം ബാഹ്യ ലിങ്കുകൾ Kyiv.ua: Virtual tour of the National Opera House Worldwalk.info: Shevchenko National Opera House of Ukraine (Kyiv)
നാഷണൽ കെമിക്കൽ ലാബറട്ടറി, പൂണെ ഇംഗ്ലീഷ് വിലാസം https://ml.wikipedia.org/wiki/National_Chemical_Laboratory,_Pune
എൻ.സി.എൽ എന്ന ചുരുക്കപ്പേരിൽ  പരക്കെ അറിയപ്പെടുന്ന നാഷണൽ കെമിക്കൽ ലാബറട്ടറി (എൻ.സി.എൽ.).
പൂണെയിലാണ് സി.എസ്.ഐ.ആറിന്റെ കീഴിലുളള ഈ ഗവേഷണശാല 1950ലാണ് നിലവിൽ വന്നത്.
ഒട്ടനേകം സമ്മിശ്രിതവിഷയങ്ങളിൽ ഏകദേശം 200ശാസ്ത്രജ്ഞർ ഗവേഷണം നടത്തുന്നു.
രസതന്ത്രത്തിലും അനുബന്ധശാസ്ത്രശാഖകളിലും ഗവേഷണം ത്വരിതപ്പെടുത്തുക എന്ന താത്പര്യം മുൻനിർത്തിയാണു് കൗൺസിൽ ഫോർ സയന്റിഫിക് ഇൻഡസ്ട്രിയൽ റിസർച്ചിനു (സി.എസ്.ഐ.ആർ.) കീഴിൽ ഈ ശാസ്ത്രസ്ഥാപനം സ്ഥാപിതമായത്.
ഗവേഷണമേഖലകൾ പ്ളാന്റ് ബയോകെമ്സ്ട്രിയും മോളിക്യുലാർ ബയോളജിയും കെമിക്കൽ ബയോളജിയും ബയോമിമെററിക് കെമ്സ്ട്രിയും കെമിക്കൽ എഞ്ചിനിയറിംഗ് സയൻസ് കോംപ്ളക്സ് ഫ്ളൂയിഡ്സ്, പോളിമർ എഞ്ചിനിയറിംഗ് ഹെറററോജിനസ് കററാലിസിസ് ഹോമോജിനസ് കററാലിസിസ് ഇൻഡസ്ട്രിയൽ ഫ്ളോ മോഡലിംഗ് മെററീരിയൽസ് കെമ്സ്ട്രി നാനോ മെററീരിയൽസ് സയൻസും ടെക്നോളജിയും ഓർഗാനിക് കെമ്സ്ട്രി പ്ളാന്റ് ടിഷ്യൂ കൾച്ചർ പോളിമർ കെമ്സ്ട്രി മെററീരിയൽസ് പ്രോസസ് ഡിസൈൻ ഡവലപ്മെന്റ് തിയറി കംപ്യൂട്ടേഷണൽ സയൻസസ് എൻസൈമോളജി മൈക്റോബയോളജി കാററലിററിക് റിയാക്ടേഴ്സ് സെപരേഷൻ പ്രവർത്തന മണ്ഡലം
ശാസ്ത്ര-സാങ്കേതികവിദ്യ മുൻനിർത്തി പ്രവർത്തിക്കുന്ന വ്യവസായങ്ങൾക്കാവശ്യമായ വിവരങ്ങൾ നല്കുന്നതിനായി, പ്രായോഗിക പരിശീലന പരിപാടികൾ എൻ.സി.എൽ സംഘടിപ്പിക്കാറുണ്ടു്.
ഒരു ഗവേഷണ സ്ഥാപനം എന്ന നിലയിൽ എൻ.സി.എൽ. യാതൊരു ബിരുദങ്ങളും നല്കുന്നില്ലെങ്കിലും ഗവേഷണ വിദ്യാർഥികൾക്കു പുറമേ എം.എസ്.സി, ബി.ടെക്, ബി.ഇ.
വിദ്യാർഥികൾക്ക് ബിരുദത്തിനുവേണ്ട പ്രൊജക്ടുകൾ ചെയ്യാൻ എൻ.സി.എൽ. അവസരം നല്കാറുണ്ട്.
മുംബൈ, പൂണെ സർവകലാശാലകളുടെ ഒരംഗീകൃത ഗവേഷണ സ്ഥാപനമാണ് എൻ.സി.എൽ. പുറത്തേക്കുളള കണ്ണികൾ http://www.ncl-india.org/
നാഷണൽ ക്രൈം റെക്കോർഡ്സ് ബ്യൂറോ ഇംഗ്ലീഷ് വിലാസം https://ml.wikipedia.org/wiki/NCRB
ഇന്ത്യയിലെ കുറ്റകൃത്യങ്ങളുടെയും അപകടമരണങ്ങളുടെയും വിവരം ശേഖരിക്കുന്നതിനും അപഗ്രഥിക്കുന്നതിനും വേണ്ടി രൂപീകരിച്ചിട്ടുള്ള ഒരു കേന്ദ്രസർക്കാർ ഏജൻസിയാണ് നാഷണൽ ക്രൈം റെക്കോർഡ്സ് ബ്യൂറോ (National Crime Records Bureau, NCRB).
കേന്ദ്ര ആഭ്യന്തര മന്ത്രാലയത്തിനു കീഴിലാണ് ഈ ഏജൻസിയുടെ പ്രവർത്തനം.
ന്യൂഡെൽഹിയാണ് ആസ്ഥാനം.
1986 മാർച്ച് 11-ന് ആഭ്യന്തര മന്ത്രാലയം പുറത്തിറക്കിയ പ്രമേയത്തിലൂടെയാണ് എൻ.സി.ആർ.ബി. രൂപംകൊണ്ടത്‌.
ഇന്ത്യയിലെ അപകട മരണങ്ങൾ, കുറ്റകൃത്യങ്ങൾ, കുറ്റവാളികൾ, കാണാതായവർ, അജ്ഞാത മൃതശരീരങ്ങൾ എന്നിവയുടെ വിശദവിവരങ്ങൾ ഉൾപ്പെടുത്തിക്കൊണ്ട് ദേശീയ തലത്തിൽ ഒരു ഡാറ്റാബേസ് തയ്യാറാക്കുക എന്നതാണ് എൻ.സി.ആർ.ബി.യുടെ പ്രധാന ലക്ഷ്യം.
കൂടാതെ ഈ വിവരങ്ങൾ നിയമപാലകർക്കും പൊതുജനങ്ങൾക്കും ലഭ്യമാക്കുകയും ചെയ്യുന്നു.
എൻ.സി.ആർ.ബി.യുടെ ഇപ്പോഴത്തെ ഡയറക്ടർ എ.ആർ.കെ. കിന്നിയാണ് .
(2016 ഫെബ്രുവരി പ്രകാരം).
വിവരസാങ്കേതികവിദ്യയോടൊപ്പം ഇന്ത്യൻ പോലീസിനെ ശക്തിപ്പെടുത്തുന്നു.
(Empowering Indian Police with Information Technology) എന്നതാണ് എൻ.സി.ആർ.ബി.യുടെ മുദ്രാവാക്യം.
ചരിത്രം സാഹചര്യം
കുറ്റകൃത്യങ്ങളുടെ രേഖകൾ സൂക്ഷിക്കുന്നത് കുറ്റാന്വേഷണത്തെ വളരെയേറെ സഹായിക്കാറുണ്ട്‌.
ഒരു കുറ്റകൃത്യം കണ്ടെത്തുന്നതിനോ തടയുന്നതിനോ ഇത്തരം രേഖകൾ പ്രയോജനപ്പെടുന്നുണ്ട്.
സാങ്കേതിക വിദ്യയിലും ഗതാഗത സംവിധാനങ്ങളിലുമുണ്ടായ പുരോഗതി കുറ്റകൃത്യങ്ങളുടെ എണ്ണം വർദ്ധിപ്പിക്കുന്നതിനിടയാക്കി.
വർദ്ധിച്ചുവരുന്ന കുറ്റകൃത്യങ്ങളുടെ വിവരങ്ങൾ രേഖകളാക്കി സൂക്ഷിക്കുന്നതിന് വേണ്ടത്ര ഉദ്യോഗസ്ഥരില്ലാതെ വന്നു.
അടുത്തുള്ള പോലീസ് സ്റ്റേഷനുകളിലേക്കോ ജില്ലകളിലേക്കോ സംസ്ഥാനങ്ങളിലേക്കോ കുറ്റകൃത്യങ്ങൾ സംബന്ധിച്ച വിവരം കൈമാറുവാൻ കഴിയാതെ വന്നു.
അതോടെ കുറ്റകൃത്യങ്ങളുടെ എണ്ണം വർദ്ധിച്ചുകൊണ്ടേയിരുന്നു.
കുറ്റകൃത്യങ്ങൾ കുറച്ചുകൊണ്ടുവരുന്നതിന് അവയുടെ വിവരശേഖരണം അത്യാശ്യമായിരുന്നു.
മാത്രമല്ല,രാജ്യത്ത് എല്ലാ പോലീസ് സ്റ്റേഷനുകളും ഒരു ഏകീകൃത രീതിയിൽ വിവരശേഖരണം നടത്തേണ്ടതും അത്യാവശ്യമായിരുന്നു.
എങ്കിൽ മാത്രമേ സംസ്ഥാനങ്ങൾ തമ്മിലുള്ള ആശയവിനിമയം നടക്കുകയുള്ളൂ.
രാജ്യത്തെ എല്ലാ പോലീസ് സ്റ്റേഷനുകളും ഒരേ രീതിയിൽ വിവരശേഖരണം നടത്തണമെന്ന നിർദ്ദേശം ആദ്യം അവതരിപ്പിച്ചത് 1902-ലെ ഇന്ത്യൻ പോലീസ് കമ്മീഷനായിരുന്നു.
ചില ഏജൻസികൾ രൂപംകൊള്ളുന്നു
കുറ്റവാളികളുടെ വിരലടയാളം ശേഖരിക്കുന്നതിനായി 1956-ൽ കൊൽക്കത്ത ആസ്ഥാനമാക്കി സെൻട്രൽ ഫിംഗർപ്രിന്റ് ബ്യൂറോ പ്രവർത്തനം തുടങ്ങി.
ഇതുകൂടാതെ 1964-ൽ സി.ബി.ഐ.യുടെ ഇന്റർ സ്റ്റേറ്റ് ക്രൈം റെക്കോർഡ്സ് ഡിവിഷൻ രൂപീകരിക്കപ്പെട്ടു.
കുറ്റകൃത്യങ്ങളുടെയും കുറ്റവാളികളുടെയും  വിവരശേഖരണത്തിനായി രൂപീകരിക്കപ്പെട്ട ഈ ഏജൻസികളിലൂടെ സംസ്ഥാനങ്ങൾ തമ്മിലുള്ള വിവരകൈമാറ്റവും നടന്നിരുന്നു.
കമ്പ്യൂട്ടർവൽക്കരണം
കുറ്റകൃത്യങ്ങളുടെ എണ്ണം വർദ്ധിച്ചുവന്നപ്പോൾ വിവരശേഖരണം ഒരു ഭാരിച്ച ജോലിയായി മാറി.
ഈ സാഹചര്യത്തിലാണ് വിവരശേഖരണത്തിനായി കമ്പ്യൂട്ടറുകൾ ഉപയോഗിക്കുന്നതിനെപ്പറ്റി ഉദ്യോഗസ്ഥർ ചിന്തിച്ചു തുടങ്ങിയത്.
1970-ലെ ഒരു വിദഗ്ദ്ധ സമിതി കമ്പ്യൂട്ടറുകളുപയോഗിച്ചുള്ള വിവരശേഖരണം എന്ന ആശയം അവതരിപ്പിച്ചു.
കമ്പ്യൂട്ടർ നെറ്റ്‌വർക്കുകളുടെ കടന്നുവരവോടെ കുറ്റകൃത്യങ്ങളുടെ വിവരശേഖരണവും വിവരകൈമാറ്റവും കൂടുതൽ എളുപ്പമായി.
1972-ലെ ഒരു കമ്മിറ്റിയുടെ നിർദ്ദേശപ്രകാരം വിരലടയാള രേഖകളുടെ കമ്പ്യൂട്ടർവൽക്കരണവും സാദ്ധ്യമായി.
എൻ.സി.ആർ.ബി.യുടെ രൂപീകരണം
കമ്പ്യൂട്ടറുകളുടെ ഉപയോഗത്തിലൂടെ കുറ്റകൃത്യങ്ങളുടെയും മറ്റും വിവരശേഖരണം എളുപ്പമായതോടെ അവയെ സംബന്ധിക്കുന്ന രേഖകൾ നിർമ്മിക്കുന്നതിനും സംരക്ഷിച്ചു വയ്ക്കുന്നതിനും ഒരു കേന്ദ്ര ഏജൻസിയുടെ ആവശ്യം വന്നുചേർന്നു.
ദേശീയ തലത്തിലുള്ള വിവരശേഖരണത്തിനായി ഒരു ഏജൻസി രൂപീകരിക്കണമെന്ന നിർദ്ദേശം ആദ്യം മുന്നോട്ടുവച്ചത് 1977-ലെ ദേശീയ പോലീസ് കമ്മീഷനായിരുന്നു.
സർക്കാർ ഈ നിർദ്ദേശത്തെക്കുറിച്ച് വിശദമായി പഠിക്കുകയും 'നാഷണൽ ക്രൈം റെക്കോർഡ്സ് ബ്യൂറോ' എന്ന പേരിൽ ഒരു ദേശീയ വിവരശേഖരണ ഏജൻസി രൂപീകരിക്കുന്നതിനെ അംഗീകരിക്കുകയും ചെയ്തു.
1986 മാർച്ച് 11-ന് കേന്ദ്ര ആഭ്യന്തര മന്ത്രാലയം അന്നുണ്ടായിരുന്ന ചില ഏജൻസികളെയെല്ലാം ചേർത്ത്, നാഷണൽ ക്രൈം റെക്കോർഡ്സ് ബ്യൂറോ രൂപീകരിക്കുന്നതു സംബന്ധിച്ച പ്രമേയം പുറത്തിറക്കി.
അങ്ങനെയൊണ് എൻ.സി.ആർ.ബി. രൂപീകരിക്കപ്പെട്ടത്.
1986 മുതൽ 1988 വരെയുള്ള വർഷങ്ങളിൽ ഡയറക്ടറേറ്റ് ഓഫ് കോർഡിനേഷൻ പോലീസ് കമ്പ്യൂട്ടേഴ്സ്, സി.ബി.ഐ.യുടെ ഇന്റർ സ്റ്റേറ്റ് ക്രിമിനൽ ഡേറ്റാ സംരംഭം, ക്രൈം സ്റ്റാറ്റിസ്റ്റിക്സ്, കൊൽക്കത്തയിലെ ഫിംഗർ പ്രിന്റ് ബ്യൂറോ തുടങ്ങിയ ഏജൻസികളെ കൂടി എൻ.സി.ആർ.ബി.യിൽ ലയിപ്പിച്ചു.
എൻ.സി.ആർ.ബി.യുടെ ലക്ഷ്യങ്ങൾ.
ദേശീയ തലത്തിലും അന്താരാഷ്ട്ര തലത്തിലും നടക്കുന്ന കുറ്റകൃത്യങ്ങളെയും, അതിനു കാരണക്കാരായ കുറ്റവാളികളെയും സംബന്ധിച്ച വിവരം കുറ്റാന്വേഷകർക്കു ലഭ്യമാക്കുക.
രാജ്യത്തെ എല്ലാ അഭിഭാഷകരെയും കുറ്റാന്വേഷക ഏജൻസികളെയും, കോടതികളെയും ഏകോപിച്ചുകൊണ്ട് കുറ്റകൃത്യങ്ങളുടെ വിവരശേഖരണം നടത്തുക.
ദേശീയ തലത്തിൽ നടക്കുന്ന കുറ്റകൃത്യങ്ങളുടെ സ്ഥിതിവിവരക്കണക്കുകൾ ശേഖരിക്കുകയും അപഗ്രഥിക്കുകയും ചെയ്യുക.
കുറ്റവാളികളുടെ പുനരധിവാസം, റിമാൻഡ്, പരോൾ, ജയിൽമോചനം എന്നീ വിവരങ്ങൾ ബന്ധപ്പെട്ട സ്ഥാപനങ്ങളിൽ നിന്നു ശേഖരിക്കുകയോ നൽകുകയോ ചെയ്യുക.
സംസ്ഥാനങ്ങളിൽ പ്രവർത്തിക്കുന്ന ക്രൈം റെക്കോർഡ്സ് ബ്യൂറോകൾക്ക് മാർഗ്ഗനിർദ്ദേശം നൽകുക.
ക്രൈം റെക്കോർഡ്സ് ബ്യൂറോകളിലെ ഉദ്യോഗസ്ഥർക്കു പരിശീലനം നൽകുക.
ക്രൈം റെക്കോർഡ്സ് ബ്യൂറോകളുടെ പ്രവർത്തനം വിലയിരുത്തുക.
കേന്ദ്ര പോലീസ് സംഘടനകൾക്ക് കമ്പ്യൂട്ടർ അനുബന്ധ സൗകര്യങ്ങൾ ലഭ്യമാക്കുക.
ഇന്ത്യയിലെയും വിദേശത്തെയും കുറ്റവാളികളുടെ വിരലടയാളങ്ങൾ ശേഖരിക്കുക.
വിരലടയാള പരിശോധനകളിലൂടെ കുറ്റവാളികളെ കണ്ടെത്താൻ സഹായിക്കുക.
വിരലടയാള സംബന്ധമായ വിഷയങ്ങളെപ്പറ്റി സർക്കാരിന് ഉപദേശം നൽകുക.
വിരലടയാള വിദഗ്ദ്ധർക്കു വേണ്ട പരിശീലനം നൽകുക.
എൻ.സി.ആർ.ബി.യുടെ പ്രവർത്തനങ്ങൾ നടക്കുന്നത് ഈ ഘടകങ്ങളിലൂടെയാണ്.
സി.സി.ടി.എൻ.എസ്. (ക്രൈം ആൻഡ് ക്രിമിനൽ ട്രാക്കിംഗ് ആൻഡ് നെറ്റ്‌വർക്ക് സിസ്റ്റംസ്) ക്രൈം റെക്കോർഡ്സ് ബ്രാഞ്ച് സെൻട്രൽ ഫിംഗർ പ്രിന്റ് ബ്യൂറോ സ്റ്റാറ്റിസ്റ്റിക്കൽ ബ്രാഞ്ച്.
ട്രെയ്നിംഗ് ബ്രാഞ്ച് ഡേറ്റാ സെന്റർ ആൻഡ് ടെക്നിക്കൽ ബ്രാഞ്ച് അഡ്മിനിസ്ട്രേഷൻ ബ്രാഞ്ച് മറ്റു സേവനങ്ങൾ വാർഷിക കണക്കുകൾ
ഇന്ത്യയിൽ നടക്കുന്ന കുറ്റകൃത്യങ്ങൾ, അപകടമരണങ്ങൾ, ആത്മഹത്യകൾ എന്നിവയുടെ കണക്കുകൾ എല്ലാ വർഷവും എൻ.സി.ആർ.ബി. പ്രസിദ്ധീകരിക്കാറുണ്ട്.
അപകടമരണങ്ങളും ആത്മഹത്യകളും (Accidental Deaths And Suicides) എന്ന പേരിലാണ് ഈ റിപ്പോർട്ട് പ്രസിദ്ധീകരിക്കുന്നത്.
ഓരോ സംസ്ഥാനത്തെയും ക്രൈം റെക്കോർഡ്സ് ബ്യൂറോകൾ കുറ്റകൃത്യങ്ങളുടെയും അപകടമരണങ്ങളുടെയും വിവരം ശേഖരിച്ച് വർഷാവസാനം എൻ.സി.ആർ.ബി.ക്കു നൽകുന്നു.
എൻ.സി.ആർ.ബി. ഈ വിവരങ്ങൾ വിശദമായി അപഗ്രഥിച്ച് സ്ഥിതിവിവരക്കണക്കുകൾ തയ്യാറാക്കുന്നു.
1967 മുതലുള്ള കുറ്റകൃത്യങ്ങളുടെയും മറ്റും  കണക്കുകൾ എൻ.സി.ആർ.ബി.യുടെ വെബ്സൈറ്റിൽ ലഭ്യമാണ്.
നഷ്ടപ്പെട്ട വാഹനങ്ങൾ, തോക്കുകൾ
കാണാതയതോ മോഷ്ടിക്കപ്പെട്ടതോ ആയ വാഹനങ്ങളുടെ കേസ് വിവരങ്ങൾ എൻ.സി.ആർ.ബി. സൂക്ഷിക്കുന്നുണ്ട്.
കേസിന്റെ പുരോഗതി അറിയുവാനായി മോട്ടോർ വെഹിക്കിൾ എൻക്വയറി കൗണ്ടറുകളും രൂപീകരിച്ചിട്ടുണ്ട്.
ഈ സേവനം വെബ്സൈറ്റിലൂടെയും ലഭ്യമാണ്.
വാഹനങ്ങളുടെ കേസ് വിവരങ്ങൾ സൂക്ഷിക്കുന്നത് പോലെ, മോഷ്ടിക്കപ്പെട്ടതോ നഷ്ടപ്പെട്ടതോ ആയ തോക്കുകളുടെ വിവരവും   എൻ.സി.ആർ.ബി.ശേഖരിക്കുന്നുണ്ട്.
പോലീസ് അന്വേഷിച്ചു കണ്ടെത്തുന്ന തോക്കുകൾ ഉടമസ്ഥനു തിരികെ നൽകുകയും ചെയ്യുന്നുണ്ട്.
തലാഷ് സംവിധാനം
അറസ്റ്റു ചെയ്യപ്പെട്ടവർ, പൊലീസ് തിരയുന്നവർ, കാണാതായവർ, ജയിൽ ചാടിയവർ, അജ്ഞാതർ, അജ്ഞാത മൃതശരീരങ്ങൾ, എന്നിവയുടെ ചിത്രസഹിതമുള്ള വിവരങ്ങൾ ശേഖരിച്ചു വച്ചിരിക്കുന്ന വിപുലമായ ഒരു ഡേറ്റാബേസ് എൻ.സി.ആർ.ബി.യ്ക്കുണ്ട്.
തലാഷ് സംവിധാനം എന്നാണ് ഇതറിയപ്പെടുന്നത്.
ഈ വിവരങ്ങളെല്ലാം എൻ.സി.ആർ.ബി.യുടെ വെബ്സൈറ്റിലും ലഭ്യമാണ്.
ഡയറക്ടർ ജനറൽ
നാഷണൽ ക്രൈം റെക്കോർഡ്സ് ബ്യൂറോയുടെ പ്രവർത്തനം നിയന്ത്രിക്കുന്ന ആളാണ് ഡയറക്ടർ ജനറൽ.
ഡയറക്ടർ ജനറലിനോടൊപ്പം അഞ്ച് ഉദ്യോഗസ്ഥരുമായാണ് എൻ.സി.ആർ.ബി. 1986-ൽ  പ്രവർത്തനം തുടങ്ങിയത്.
പട്ടിക ഡയറക്ടർ ജനറൽമാരുടെ പട്ടിക പേര് കാലഘട്ടം കുറിപ്പുകൾ അർച്ചന രാമസുന്ദരം 2015 ജൂൺ 17 - 2016 ഫെബ്രുവരി 1 എ. രാധാകൃഷ്ണ കിന്നി 2016 ഫെബ്രുവരി 1 - തുടരു‍ന്നു അവലംബം
നാഷണൽ എലിജിബിലിറ്റി കം എൻട്രൻസ് ടെസ്റ്റ് (നീറ്റ്) ഇംഗ്ലീഷ് വിലാസം https://ml.wikipedia.org/wiki/National_Eligibility_cum_Entrance_Test
ഇന്ത്യയിലെ സർക്കാർ അല്ലെങ്കിൽ സ്വകാര്യ കോളേജുകളിൽ മെഡിക്കൽ, ഡെൻറ്റൽ കോഴ്സുകളായ എം.ബി.ബി.എസ് , ബി.ഡി.എസ് പഠിക്കാൻ ആഗ്രഹിക്കുന്ന വിദ്യാർത്ഥികൾക്ക് വേണ്ടി എൻ.റ്റി.
എ നടത്തുന്ന പൊതുപ്രവേശന പരീക്ഷയാണ് നാഷണൽ എലിജിബിലിറ്റി കം എൻട്രൻസ് ടെസ്റ്റ്(നീറ്റ്).[2][3]
ഇന്ത്യയിലെ സർക്കാർ അല്ലെങ്കിൽ സ്വകാര്യ കോളേജുകളിൽ മെഡിക്കൽ, ഡെൻറ്റൽ കോഴ്സുകളായ എം.ബി.ബി.എസ് , ബി.ഡി.എസ് പഠിക്കാൻ ആഗ്രഹിക്കുന്ന വിദ്യാർത്ഥികൾക്ക് വേണ്ടി എൻ.എ.റ്റി നടത്തുന്ന പൊതുപ്രവേശന പരീക്ഷയാണ് നാഷണൽ എലിജിബിലിറ്റി കം എൻട്രൻസ് ടെസ്റ്റ് (നീറ്റ്).
അവലംബം ↑ ↑ {{ cite web }} :  CS1 maint: archived copy as title ( link ) ↑
നാഷണൽ ഓട്ടണമസ് യൂണിവേഴ്സിറ്റി ഓഫ് മെക്സിക്കോ
നാഷണൽ ഓട്ടണമസ് യൂണിവേഴ്സിറ്റി ഓഫ് മെക്സിക്കോ , (സ്പാനിഷ്: Universidad Nacional Autónoma de México, - literal translation: Autonomous National University of Mexico , UNAM ) മെക്സിക്കോയിലെ ഒരു പൊതുഗവേഷണ സർവ്വകലാശാലയും ലോകത്തിലെ ഏറ്റവും മികച്ച സർവകലാശാലകളിലൊന്നുമാണ്.
ഒരു യുനസ്കോ ലോക പൈതൃക സ്ഥാനമായ ഇതിന്റെ കാമ്പസ് രൂപകൽപ്പന ചെയ്തത് ഇരുപതാം നൂറ്റാണ്ടിലെ മെക്സിക്കോയിലെ ഏറ്റവും പ്രശസ്തരായ വാസ്തുശില്പികളായിരുന്നു.
പ്രധാന കാമ്പസിലെ ചുവർചിത്രങ്ങൾ വരച്ചിരിക്കുന്നത് മെക്സിക്കൻ ചരിത്രത്തിലെ അതിപ്രശസ്തരായ ചിത്രകാരന്മാരായിരുന്ന ഡീഗോ റിവേറാ , ഡേവിഡ് അൽഫാറോ സിക്വെയ്റോസ് തുടങ്ങിയവരായിരുന്നു.
അവലംബം ↑ ↑ ↑ ↑ ↑ {{ cite web }} : Cite has empty unknown parameter: | 1= ( help ) ↑ ↑ 1 2 3 4 ↑
നാഷണൽ ഓർഗൻ ആൻഡ് ചേംബർ മ്യൂസിക് ഹാൾ ഓഫ് ഉക്രൈൻ ഇംഗ്ലീഷ് വിലാസം https://ml.wikipedia.org/wiki/National_Organ_and_Chamber_Music_Hall_of_Ukraine
ഉക്രെയ്നിലെ കൈവിലുള്ള ഒരു സാംസ്കാരിക സ്ഥാപനമാണ് നാഷണൽ ഓർഗൻ ആൻഡ് ചേംബർ മ്യൂസിക് ഹാൾ ഓഫ് ഉക്രൈൻ ( ഉക്രേനിയൻ : Національний будинок органної та камерної музики України) .
ഉക്രെയ്നിലെ റോമൻ കാത്തലിക് ചർച്ചുമായി പങ്കിടുന്ന സെന്റ് നിക്കോളാസ് കത്തീഡ്രലിലാണ് ഇത് സ്ഥിതി ചെയ്യുന്നത്.
1980 ഫെബ്രുവരിയിൽ പള്ളിയുടെ ഒരു ഹാൾ ഒരു കച്ചേരി ഹാളായി പുനർനിർമ്മിച്ചു.
1909-ൽ കൈവിലെ വളർന്നുവരുന്ന പോളിഷ് സമൂഹത്തെ ഉൾക്കൊള്ളുന്നതിനായി സെന്റ് നിക്കോളാസ് കത്തീഡ്രൽ പൂർത്തിയായി .
1917 ന് ശേഷം കമ്മ്യൂണിസ്റ്റുകൾ ഇത് അടച്ചു.
1930 കളിൽ സംഭരണത്തിനും പിന്നീട് ഒരു ആർക്കൈവായി ഇത് ഉപയോഗിച്ചു.
രണ്ടാം ലോകമഹായുദ്ധസമയത്ത് കെട്ടിടത്തിന് കനത്ത കേടുപാടുകൾ സംഭവിച്ചു.
1970-കളുടെ അവസാനത്തിൽ, ഉക്രേനിയൻ എസ്എസ്ആറിന്റെ മന്ത്രിമാരുടെ കൗൺസിൽ കെട്ടിടം ഉക്രേനിയൻ സാംസ്കാരിക മന്ത്രാലയത്തിന്റെ നാഷണൽ ഓർഗൻ ആന്റ് ചേംബർ മ്യൂസിക് ഹാൾ ആയി പുനഃസ്ഥാപിക്കാൻ തീരുമാനിച്ചു.
ബാൾട്ടിക്‌സിൽ നിന്നുള്ള സ്റ്റെയിൻ-ഗ്ലാസ് ജാലകങ്ങൾ, ലിവിവിൽ നിന്നുള്ള അപ്‌ഹോൾസ്റ്റേർഡ് ഫർണിച്ചറുകൾ, കിവർട്‌സിയിൽ നിന്നുള്ള പാർക്ക്വെറ്റ് ഫ്ലോറിംഗ് എന്നിവയുള്ള ആർക്കിടെക്റ്റുകളായ ഒ. ഗ്രൗഷിസും ഐ. തുകലേവ്‌സ്‌കിയുമാണ് ഈ ജോലിയുടെ മേൽനോട്ടം വഹിച്ചത്.
1992 മുതൽ, ഈ കെട്ടിടം റോമൻ കാത്തലിക് ചർച്ച് ഓഫ് ഉക്രെയ്നുമായി പങ്കിട്ടു.
2023 ഓടെ ഓർഗൻ ആൻഡ് ചേംബർ മ്യൂസിക് ഹാളിനായി ഒരു പുതിയ കെട്ടിടം നിർമ്മിക്കാൻ സാംസ്കാരിക മന്ത്രാലയം പദ്ധതിയിടുന്നു.
ഓർഗൻ
1979-ൽ റീഗർ-ക്ലോസ് ആണ് പ്രധാന ഓർഗൻ കൺസേർട്ട് ഹാളിനായി രൂപകൽപ്പന ചെയ്ത് നിർമ്മിച്ചത്.
ബോഡിയിൽ 55 രജിസ്റ്ററുകൾ ഉണ്ട്; മൂന്ന് മാനുവൽ, പെഡൽ കീബോർഡുകളായി തിരിച്ചിരിക്കുന്നു.
13 മില്ലിമീറ്റർ (0.51 ഇഞ്ച്) വ്യാസം മുതൽ 6 മീറ്റർ (20 അടി) വരെ നീളമുള്ള 3,846 തടി, ലോഹ പൈപ്പുകൾ.
ഓർഗന് വിശാലമായ ടിംബ്രെ പാലറ്റ് ഉണ്ട്.
ഇത് വ്യത്യസ്ത ശൈലികളുടെയും ദിശകളുടെയും സൃഷ്ടികളുടെ പ്രകടനം അനുവദിക്കുന്നു.
1979-ൽ റീഗർ-ക്ലോസ് രൂപകല്പന ചെയ്ത ഒരു റിഹേഴ്സൽ ഓർഗനിൽ രണ്ട് മാനുവലുകളിലായി 56 കീകളും 30-കീ പെഡലുമുണ്ട്.
ഇതിന്റെ 8 രജിസ്റ്ററുകൾക്ക് വിശാലമായ വിതരണമുണ്ട്.
ഇത് വലിയ ഓർഗനോടുകൂടിയ പ്രകടനത്തിനുള്ള തയ്യാറെടുപ്പിനായി ചില അനുകരണങ്ങൾ അനുവദിക്കുന്നു.
ക്രിയേറ്റീവ് ടീമുകൾ
നാഷണൽ ഓർഗന്റെയും ചേംബർ മ്യൂസിക് ഹാളിന്റെയും ക്രിയേറ്റീവ് ടീമിൽ ബോറിസ് ലിയാറ്റോഷിൻസ്കി സംഘം, "രവിസൻ" ട്രിയോ, മൈക്കോള ലൈസെൻകോ ക്വാർട്ടറ്റ്, കൈവ്, കൈവ് ബ്രാസ് ചേംബർ സംഘങ്ങൾ, ഓർഗാനിസ്റ്റുകൾ, സോളോയിസ്റ്റ്-ഇൻസ്ട്രുമെന്റലിസ്റ്റുകൾ, ഗായകർ എന്നിവർ ഉൾപ്പെടുന്നു.
സ്ഥാപനത്തിന്റെ കലാപരമായ ഡയറക്ടർമാരിൽ ഉൾപ്പെടുന്നു: പ്രൊഫ. ആർസെനി മൈക്കോളയോവിച്ച് കോട്ല്യരെവ്സ്കി [യുകെ] (1981–1986) അലക്സാണ്ടർ കോസ്റ്റിൻ (1987–1997) ശ്രദ്ധേയരായ പ്രകടനം നടത്തുന്നവർ കൊശുബ വോളോഡിമിർ വിക്ടോറോവിച്ച് [യുകെ] (ഓർഗാനിസ്റ്റ്) - പീപ്പിൾസ് ആർട്ടിസ്റ്റ് ഓഫ് ഉക്രെയ്ൻ Kalinovska Iryna Mykolayivna [uk] (ഓർഗാനിസ്റ്റ്) – പീപ്പിൾസ് ആർട്ടിസ്റ്റ് ഓഫ് ഉക്രെയ്ൻ[6] ബാലഖോവ്‌സ്ക വലേറിയ വലേറിയിവ്ന (ഓർഗാനിസ്റ്റ്) - ഉക്രെയ്നിലെ ബഹുമാനപ്പെട്ട ആർട്ടിസ്റ്റ് ഖരെച്ച്കോ ഐറിന ഇവാനിവ്ന (ഓർഗാനിസ്റ്റ്) - ഉക്രെയ്നിലെ ബഹുമാനപ്പെട്ട കലാകാരി സിഡോറെങ്കോ മാക്സിം ഇവാനോവിച്ച് (ഓർഗാനിസ്റ്റ്) - ഉക്രെയ്നിലെ ബഹുമാനപ്പെട്ട ആർട്ടിസ്റ്റ് ബുബ്നോവ അന്ന (ഓർഗാനിസ്റ്റ്) - ഉക്രെയ്നിലെ ബഹുമാനപ്പെട്ട ആർട്ടിസ്റ്റ് പിവ്നോവ് വിറ്റാലി മൈക്കോളയോവിച്ച് [യുകെ] (ഓർഗാനിസ്റ്റ്) അവലംബം
നാഷണൽ കേഡറ്റ് കോർ ഇംഗ്ലീഷ് വിലാസം https://ml.wikipedia.org/wiki/National_Cadet_Corps എൻ.സി.സി. പരേഡ്‌
ന്യൂഡൽഹി ആസ്ഥാനമായി പ്രവർത്തിക്കുന്ന ഇന്ത്യൻ സൈന്യത്തിന്റെ സഹായക നിരയായി സംഘടനകളിലൊന്നാണ് നാഷണൽ കാഡറ്റ് കോർ അഥവാ എൻ.സി.സി. .
സ്‌കൂളിലെയും കോളേജിലെയും വിദ്യാർത്ഥികൾക്ക് സ്വന്തം ഇഷ്ടപ്രകാരം തിരഞ്ഞെടുക്കാവുന്ന പ്രസ്ഥാനമാണിത്.
ആയതിനാൽ സ്വയം സന്നദ്ധരായെത്തുന്ന വിദ്യാർത്ഥികളെയാണ് എൻ.സി.സി. യിൽ പങ്കെടുപ്പിക്കുന്നത്.
യിൽ കര, നാവിക, വ്യോമ സേനകൾക്ക് അവയുടെ വിങ്ങുകൾ ഉണ്ട്.
ഹൈസ്‌ക്കൂൾ, കോളേജ്, യൂണിവേഴ്‌സിറ്റി എന്നിവിടങ്ങളിൽ നിന്നുമാണ് വിദ്യാർത്ഥികളെ എൻ.സി.സി.യിൽ ചേർക്കുന്നത്.
എൻ.സി.സി.യിൽ അംഗമായിട്ടുള്ള വ്യക്തിയെ കേഡറ്റ് എന്നു വിളിക്കുന്നു.
കേഡറ്റുകൾക്ക് അടിസ്ഥാന സൈനിക ക്ലാസ്സുകളും, ലഘു ആയുദ്ധങ്ങൾ ഉപയോഗിച്ചുള്ള പരേഡും ചിട്ടയായ ക്ലാസ്സും നൽകുന്നു.
പരിശീലനത്തിന് ശേഷം പട്ടാളത്തിൽ ചേരണം എന്ന വ്യവസ്ഥഇല്ല എന്ന് മാത്രമല്ല.
നല്ല പ്രവർത്തനം കാഴ്ചവെക്കുന്ന വിദ്യാർത്ഥികളെ അംഗീകരിക്കുന്ന കീഴ്വഴക്കവും എൻ.സി.സി.യിൽ ഉണ്ട്.
ഒത്തൊരുമയും അച്ചടക്കവും (एकता और अनुशासन) എന്നതാണ് എൻ.സി.സി.യുടെ മുദ്രാവാക്യം.
രാജ്യത്ത് എൻ.സി.സി. 1948 ജുലായ് 15-ന് സ്ഥാപിക്കപ്പെട്ടു.1917-ൽ തുടങ്ങിയ 'യൂണിവേഴ്‌സിറ്റി കോർപ്‌സ്'-ആണ് എൻ.സി.സി.യുടെ മുൻഗാമി.
ഇന്ത്യൻ പ്രതിരോധ മന്ത്രാലയത്തിന് കീഴിലാണ് ഇത് പ്രവർത്തിക്കുന്നത്.
എൻ.സി.സി. ഒരു ഇന്ത്യൻ അർധ സൈനിക വിഭാഗമായി പരിഗണിക്കാം.
1946-ൽ നിയമിക്കപ്പെട്ട എച്ച്.എൻ.ഖുസ്രു കമ്മിറ്റിയുടെ നിർദ്ദേശപ്രകാരമാണ് സ്ഥാപിക്കപ്പെട്ടത്.
november മാസത്തിലെ അവസാന ഞായറാഴ്ചയാണ് എൻ.സി.സി ദിവസമായി ആചരിക്കുന്നത്.
കേഡറ്റ് എൻ.സി.സി. ക്യാമ്പ് 1946-ൽ നിയമിക്കപ്പെട്ട എച്ച്.എൻ.ഖുസ്രു കമ്മിറ്റിയുടെ നിർദ്ദേശപ്രകരമാണ് എൻ.സി.സി. സ്ഥാപിക്കപ്പെട്ടത്.
1948 ലെ നാഷണൽ കാഡറ്റ് കോർ ആക്ട് പ്രകാരമാണ് എൻ.സി.സി. സ്ഥാപിക്കപ്പെട്ടത്.
1948 ജൂലൈ 15 എൻ.സി.സി. സ്ഥാപിതമായി.
1917ലെ ഇന്ത്യൻ ഡിഫൻസ് ആക്ട് പ്രകാരം സ്ഥാപിതമായ യൂണിവേഴ്‌സിറ്റി കോറി ന്റെ പിൻഗാമിയായിട്ടാണ് എൻ.സി.സി. നിലവിൽ വന്നത്.
സൈന്യത്തിലെ ഒഴിവുകൾ നികാത്തുക, വിദ്യാർത്ഥികളിൽ അച്ചടക്കവും, രാഷ്ട്രബോധവും വളർത്തുക എന്നതായിരുന്നു ഇതിന്റെ ലക്ഷ്യം.
1920ൽ ഇന്ത്യൻ ടെറിട്ടോറി ആക്ട് പാസാക്കിയതിനെ തുടർന്ന് യൂണിവേഴ്‌സിറ്റി കോറി ന് പകരം യൂണിവേഴ്‌സിറ്റി ട്രെയിനിങ് കോർ (UTC) നിലവിൽ വന്നു.
വിദ്യാർത്ഥികളെയും യുവാക്കളെയും കൂടുതൽ ആകർഷിക്കുക എന്നതായിരുന്നു ഇതിന്റെ ലക്ഷ്യം.
വിദ്യാർത്ഥികൾക്ക് ഇതുപ്രകാരം പട്ടാള യൂണിഫോമുകൾ നൽകുകയും ചെയ്തു.
ഇതിനെല്ലാം പുറമേ ബ്രീട്ടീഷ് ഗവൺമെന്റ് 1942 ൽ യൂണിവേഴ്‌സിറ്റി ഓഫിസേഴ്‌സ് ട്രെയിനിങ് കോർ എന്ന സംരംഭവും തുടങ്ങി.
ഇത് രണ്ടാം ലോക മഹയുദ്ധകാലത്ത് ബ്രീട്ടന് വലിയ സഹായവും ആയിരുന്നു.
1948ൽ പുതിയ പരിഷ്‌ക്കാരങ്ങൾ വരുത്തി എൻ.സി.സി. എന്ന പേരിൽ രാജ്യത്ത് യൂണിവേഴ്‌സിറ്റി കോറിനെ നിലനിർത്തി.
1948ൽ പെൺകുട്ടികളെയും എൻ.സി.സി.യിൽ ചേർക്കാൻ ധാരണയായി.1950ഓടെ എൻ.സി.സി. കരസേന എന്ന വിഭാഗത്തിൽ നിന്ന് വഴിമാറി വായു സേന വിഭാരത്തെയും ഉൾക്കൊണ്ടു.
രണ്ട് വർഷത്തിന് ശേഷം 1952 ൽ നാവിക സേനയും എൻ.സി.സി.യിൽ ലയിച്ചു.
ആദ്യകാലത്ത് എൻ.സി.സി. പാഠ്യപദ്ധതി പ്രകാരം സാമൂഹിക സേവനയും/ വികസനവുമായിരുന്നു മുൻഗണനാ വിഭാഗങ്ങൾ.
1962 ലെ ഇന്ത്യ-ചൈന യുദ്ധത്തിന് ശേഷം 1963 മുതൽ എൻ.സി.സി. വിദ്യാർത്ഥികളിൽ നിർബന്ധിതമാക്കി.
പിന്നീട് 1968 മുതൽ സ്വതന്ത്രമായ തീരുമാനത്തോടെ വദ്യാർത്ഥികൾക്ക് തീരുമാനമെടുക്കാവുന്ന നിലയിൽ മാറ്റം ഉണ്ടായി.
1965 ലെ ഇന്ത്യ-പാകിസ്താൻ യുദ്ധകാലത്തും, 1971ലെ ബെഗ്ലാദേശ്-പാകിസ്താനി യുദ്ധത്തിലും എൻ.സി.സി. തങ്ങളുടെതായ സാനിധ്യം അറിയിച്ചിട്ടുണ്ട്.
ക്യാമ്പുകളും, ആയുദ്ധ ഉപയോഗവും പഠിക്കുന്നതിന് പുറനേ സ്വയ രക്ഷ നേടാനും എൻ.സി.സി. അംഗങ്ങൾ പരിശീലിക്കുന്നു.
1965 നും 1971 നും ശേഷം എൻ.സി.സി. പഠ്യവിഷയങ്ങളിൽ കാലനിയൃതമായ മാറ്റവും വരുത്തി.
എൻ.സി.സി.യുടെ ലക്ഷ്യങ്ങൾ 1957 ഡിസംബർ 23 ആയിരുന്നു എൻ.സി.സി.യുടെ ആപ്തവാക്യമായി ഒത്തൊരുമയും അച്ചടക്കവും എന്ന പദ പ്രയോഗം നിലവിൽ വന്നത്.
യുവാക്കൾക്കിടയിൽ സ്വഭാവഗുണം , ധൈര്യം , സഹവർത്തിത്വം , അച്ചടക്കം , നേതൃത്വഗുണം , മതേതര മനോഭാവം, സാഹസിക മനോഭാവം , കായിക മനോഭാവം എന്നിവ കൂടാതെ സന്നഗ്ധസേവന മനോഭാവം വളർത്താനും നല്ലൊരു പൗരനാക്കി മാറ്റാനും.
സംഘടിതവും പരിശീലനം സിദ്ധിച്ചതും പ്രോത്സാഹനം ലഭിച്ചതുമായ യുവാക്കളാകുന്ന മനുഷ്യസമ്പത്തിനെ വാർത്തെടുക്കുവാനും ജീവിതത്തിലെ എല്ലാ മേഖലകളിലും നേതൃത്വഗുണം പ്രകടിപ്പിക്കുവാനും-സായുധസേനയിൽ ഉൾപ്പെടെ-രാജ്യത്തിന് ആവശ്യമുള്ളപ്പോൾ ഉപയോഗിക്കാനാവുന്നവരാക്കി മാറ്റാനും.
യുവാക്കൾക്കിടയിൽ സായുധസേനയിൽ ചേരുന്നതിനുള്ള മാർഗ്ഗദർശനം നൽകാനുള്ള ശരിയായ അന്തരീക്ഷം സൃഷ്ടിക്കുക.
എൻ.സി.സി.യുടെ പതാക
1954ൽ ഒരു ത്രിവർണ്ണ പതാക എൻ.സി.സി. ഉപയോഗിക്കാൻ തുടങ്ങി.
മൂന്ന് നിറങ്ങളും മൂന്ന് സേനാ വിഭാഗങ്ങളെ സൂചിപ്പിക്കുന്നതായിരുന്നു.
ചുവപ്പ് കരസേനയെ പ്രതിനിധീകരിക്കുന്നു, കടും നീല നാവിക സേനയെയും, ഇളം നീല വായു സേനയെയും പ്രതിനിധാനം ചെയ്യുന്നു.
എൻ.സി.സി. എന്ന് ഇംഗ്ലീഷ് അക്ഷരങ്ങളിൽ സ്വർണ്ണ നിറത്തിൽ പതാകയുടെ മധ്യഭാഗത്തായി ലേഖനം ചെയ്തിരിക്കുന്നു.
എൻ.സി.സി. എന്ന് എഴുതിയതിന് ചുറ്റുമായി വിടർന്ന 17 താമരകൾ കോർത്ത മാല 17 ഡയറക്ടറേറ്റിനെ പ്രതിനിധാനം ചെയ്യുന്നു.
പതാകയിൽ കാണുന്ന രണ്ട് ഡോട്ടുകൾ എൻ.സി.സി. ഓഫിസേഴ്‌സ് ട്രെയിനിങ് അക്കാദമികളായ മധ്യ പ്രദേശിലെ ഗോളിയാറിനെയും, മഹാരാഷ്ട്രയിലെ കപ്റ്റിയെയും സൂജിപ്പിക്കുന്നു.
ദേശീയ എൻ.സി.സി. ദിനം
നവമ്പർ മാസത്തിലെ നാലാമത്തെ ഞായറാഴ്ച  എൻ.സി.സി. ദിനമായി ആചരിക്കുന്നു.
എൻ.സി.സി. ഗീതം
1956 ലാണ് നാഷണൽ കേഡറ്റ് കോർ ഒരു ഔദ്ദ്യോഗിക ഗീതം നിർമ്മിച്ചത്.
കദം മില കി ചാൽ എന്ന ശീർഷകത്തിൽ തുടങ്ങുന്ന ഗീതം 1963 ൽ കേന്ദ്ര പ്രതിരോധ മന്ത്രാലയത്തിന്റെ അനുമതിക്കായി നൽകി.
1969 ൽ മന്ത്രാലയം ഗീതം ഔദ്ദ്യോഗികമായി അംഗീകരിക്കുകയും ചെയ്തു.
1974 ൽ ചിലതിരുത്തലുകൾ ഗീതത്തിൽ അനിവാര്യമാണെന്ന് കണ്ടത്തലുണ്ടായി.
1982 ഒക്ടോബറിൽ ചിലമാറ്റങ്ങൾ വരുത്തി ഇന്നത്തെ നിലവിലെ ഹം സബ് ഭാരതിയ ഹേ എന്ന ഗീതം നിലവിൽ വ്ന്നു.
എൻ.സി.സി.ക്ക് ഔദ്ദ്യോഗിക ഗീതം എഴുതിയത് സുധർശ്ശൻ ഫക്രിർ ആണ്.
ഹം സബ് ഭാരതിയ ഹേ,
ഹം സബ് ഭാരതിയ ഹേ
അപ്പനി മൻസിൽ ഏക് ഹേ,
ഹാ, ഹാ, ഹാ, ഏക് ഹോ
ഹോ, ഹോ, ഹോ, ഏക് ഹേ.
ഹം സബ് ഭാരതിയ ഹേ.
കാശ്മീർ കി ദർത്തി റാണി ഹേ,
സർത്തജ് ഹിമാലയൻ ഹേ,
സദിയോൻ സെ ഹംനെ ഇസ്‌കോ അപ്പനെ കോൻ സെ പാലെ ഹേ
ദേശ് കി രക്ഷാ കി കദിർ ഹം ഷംഷീർ ഉദ ലഗെ,
ഹം ഷംഷീർ ഉദ ലഗെ.
ബിക്കിരി ബിക്കിരി തേരെ ഹൈൻ ഹം
ലേക്കിൻ ജിൽമിൽ ഏക് ഹേ,
ഹാ, ഹാ, ഹാ, ഏക് ഹോ
ഹം സബ് ഭാരതിയ ഹേ
മന്തിർ ഗുരുധ്വാരെ ബെ ഹൈൻ യഹാൻ,
അരു മസ്ജിദ് ബെ ഹേ യഹാൻ,
ഗിരിജ ക ഹേ ഗാദിയാൽ കഹിൻ,
മുല്ലാ കി കഹിൻ ഹേ അജാൻ,
ഏക് ഹിം അപ്പന രാം ഹേൻ, ഏക് ഹി അള്ളാഹി താലാ ഹേ,
ഏക് ഹിം അള്ളാഹി താല ഹേൻ, രംഗി ബിരംഗി ദീപക് ഹേൻ ഹം,
ലേക്കിൻ ജെഗ്ഗ്മഗ്ഗ് ഏക് ഹെ, ഹാ ഹാ ഹാ ഏക് ഹേ, ഹോ ഹോ ഹോ ഏക് ഹേ.
ഹം സബ് ഭാരതിയ ഹേൻ, ഹം സബ് ഭാരതിയ ഹേൻ.
എൻ.സി.സി.യുടെ ഘടന
നാഷണൽ കേഡറ്റ് കോർ ലഫ്റ്റണൽ ജനറൽ പദവിയുള്ള  ഒരു ഡയറക്ടർ ജനറലിന്റെ കീഴിലാണ് സംഘടിക്കുന്നത്.